Z A P I S N I K
11. sjednice Vijeća Mjesnog odbora Gračani,
održane 21. travnja 2022.
u objektu MO Gračani, Isce 15, sa početkom u 18:00 sati




NAZOČNI ČLANOVI VIJEĆA: Mirjana Štengl, Tomislav Čegelj, Mladen Sabljić, Zdenka Novak, Luka Perić, Mirna Varga


Odsutna vijećnica: Ines Udodovsky

Predsjedava: Mirjana Štengl, predsjednica Vijeća.

Zapisnik vodi: Mirna Varga, vijećnica


DNEVNI RED

1. Usvajanje zapisnika 10. sjednice
2. Drugi komisijski pregled okretišta Mihaljevac
3. Pripremne aktivnosti za izradu novog prostornog plana grada
4. Tekuća problematika
5. Pitanja, prijedlozi i obavijesti


Ad1 Usvajanje zapisnika 10. sjednice MO Gračani

Kako nema dopune dnevnog reda predsjednica daje na glasanje usvajanje zapisnika 10.   sjednice, zapisnik jednoglasno usvojen.


Ad2 Drugi komisijski pregled okretišta Mihaljevac

Predsjednica izvještava da je drugi komisijski pregled bio 11. travnja 2022., iako još nije dobila službeni dokument sa pregleda, izvještava da komisija nije uvažila prijedlog MO sa 10. sjednice, već inzistiraju na puštanje u promet izlaznog stajališta prema njihovim prijedlozima. 

Vijećnici Čegelj i Sabljić su iskazali nezadovoljstvo kao i predsjednica sa prijedlogom rješenja pješačkog prijelaza preko dvije tračnice, pri čemu je upitno postavljanje označenog prijelaza za pješake što MO smatra opasnim za građane.

Zaključak je MO da se zatraži mišljenje prometnog stručnjaka ili sudskog vještaka za promet jer MO smatra da spuštanje rinzola nije zakonito ukoliko nema označenog prometnog prijelaza i drugih znakova kojima bi se građani upozorili na prijelaz.

Nakon dobivenog pisanog dokumenta sa komisijskog pregleda problem će ponovno biti stavljen na sljedeću sjednicu MO kako bi se iznašlo najpovoljnije rješenje, kako za ZET tako i za građane.


Ad3 Pripremne aktivnosti za izradu novog prostornog plana grada

Predsjednici je iz mjesne samouprave stigao dokument koji je ona proslijedila vijećnicima           jer smatra da tim dokumentom građani grada Zagreba mogu utjecati na određene promjene     prostornog plana grada Zagreba u narednom periodu.


Ad4 Tekuća problematika

Vijećnik Perić i vijećnica Varga ponovno pokreću inicijativu aktualizacije uvođenja autobusne stanice na Jazbini kod kućnog broja 4 i 6 (kod mostića) i ističu da u vijeću gradske četvrti već od prije postoji peticija građana ali do danas se ništa nije realiziralo.

Ad5  Pitanja, prijedlozi i obavijesti

Vijećnik Sabljić obavještava vijećnike da će 25. travnja 2022. u ulici Bliznec sve do Pilane i prema Hunjki biti komisijski očevid u vezi znakova za divljač.

Nakon što izvid bude obavljen MO će dobiti pisani dokument.

Prijedlog MO da se na ulazu u Bliznec stave tri kontejnera za otpad.

Završena sjednica u 19:00 sati


KLASA: 024-08/22-003/835
URBROJ: 251-13-11-2-22-2
Zagreb, 21. travnja 2022.




Zapisničar:                                                                          Predsjednica MO Gračani:
[bookmark: _GoBack]Mirna Varga, vijećnica                                                          Mirjana Štengl

